ไฟแนนซ์ทูเดย์
ซุบซิบกันค่อนข้างอื้ออึงกันในหมู่นักกฎหมายและสำนักงานอัยการ เมื่อมีข่าวเล็ดลอดออกมาจากผู้พิพากษา
23 ม.ค. 2555

คุณภาพยังคงเป็นที่จดจำกันได้นาน หลังจากที่ลืมราคากันไปแล้ว”
...ซุบซิบกันค่อนข้างอื้ออึงกันในหมู่นักกฎหมายและสำนักงานอัยการ เมื่อมีข่าวเล็ดลอดออกมาจากผู้พิพากษาและคณะกรรมการป้องกันและปราบปรามการทุจริตแห่งชาติ (ป.ป.ช.) ว่านักกฎหมายใหญ่ที่เป็นทนายความของแผ่นดินกำลังสะดุดล้มหัวทิ่ม และอาจหลุดจากตำแหน่งอย่างไม่เป็นท่า ใน เรื่องที่ไม่ต้องฎีกาในคดีนายใหญ่...
...หลังจากทราบเรื่องต้นกล้าก็สอบไปสอบมาก็พบว่ามีแต่ จุลสิงห์ วสันตสิงห์ อัยการสูงสุด (อสส.) ที่สรุปไม่ฎีกาคดีหุ้นชินคอร์ป ทั้งๆ ที่ ป.ป.ช.ในฐานะผู้รับเรื่องสอบสวนต่อจากคณะกรรมการตรวจสอบการกระทำที่ก่อให้เกิดความเสียหายแก่รัฐ (คตส.) และเป็นผู้สรุปสำนวนให้อัยการสูงสุดฟ้องคดี ได้ทำความเห็นเสนอไปยังอัยการจุลสิงห์ ให้ฎีกาต่อศาลฎีกาทุกประเด็น ตามคำพิพากษาของศาลอุทธรณ์และได้แนบความเห็นของ ชัยสิทธิ์ ตราชูธรรม ประธานศาลอุทธรณ์ ที่มีความเห็นให้จำคุก บรรณพจน์ ดามาพงศ์ จำเลยที่ 1 โดยไม่รอลงอาญาไปด้วย แต่ปรากฏว่าอัยการสูงสุดจุลสิงห์ก็สั่งไม่ต้องฎีกาให้ฮือฮากันทั้งเมืองเท่านั้นที่เข้าข่ายข่าวลือแบบนี้ 
การใช้ดุลยพินิจของข้าราชการผู้ปฏิบัติงานตามหน้าที่ก็มีความสุ่มเสี่ยงแบบนี้แหละ เพี้ยงอย่าให้เป็นเช่นนั้นเลย ไม่เช่นนั้นระบบยุติธรรมของเมืองไทยต้องพังครืนอย่างไม่เป็นท่าแน่นอน......
...ใครที่คาดคิดว่าการออกแถลงการณ์ของสมาคมธนาคารไทย อาจหมายถึงบรรดานายธนาคารจะไม่ปฏิบัติตามพระราชกำหนด (พ.ร.ก.) แต่สำหรับ เกริก วณิกกุล รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) มองไปอีกทางหนึ่ง เขามองว่าเป็นสิทธิตามรัฐธรรมนูญที่นายธนาคารสามารถทำได้ แต่ไม่ได้หมายความว่าธนาคารพาณิชย์จะไม่ปฏิบัติตามกฎหมายหรือ พ.ร.ก. อิๆๆ แหมช่างพูดเน้อะ...
...ทิ้งท้ายที่ราคาประเมินที่ดินใหม่ ถ้าไม่มีอะไรผิดพลาด เช่น เศรษฐกิจสะดุดหยุดลง หรือเขื่อนแตก น้ำท่วมแบบที่ผ่านมาอีกละก็ คาดว่าครึ่งหลังของปีนี้ได้ใช้ราคาประเมินใหม่แน่ สำหรับใครที่เล็งว่าจะซื้อขายที่ดินในย่านที่ราคาพุ่งกระฉูด ขอแนะนำว่าให้รีบโอนเปลี่ยนมือกันอย่างเร่งด่วนเพื่อจะได้ประหยัดภาระทางภาษีนะจะบอกให่...